Invazia lui Putin în Ucraina. Cronologia primelor atacuri.
Vladimir Putin a dat startul unei "acțiuni militare speciale" în Ucraina. Președintele Rusiei a anunțat acest lucru în timpul unui discurs televizat, la ora 4:49 ora României. "Ucraina este ținută ostatică. Vă avertizez – RUSIA VA AVEA UN RĂSPUNS PE CARE NU L-AȚI VĂZUT ÎN ISTORIE", a spus Vladimir Putin. Rusia atacă infrastructura militară ucraineană. Ministerul ucrainean de Interne a declarat că "invazia a început". UNIAN: Trupele rusești au trecut granița lângă Harkov. Volodimir Zelenski a anunțat că Ucraina a instituit legea marțială în toată țara. Presa ucraineană raportează că orașul portuar Mariupol, cu ieșire la Marea Azov, ar fi ajuns sub controlul Rusiei.
"Forțele ruse au invadat Ucraina, o țară liberă și suverană. Condamnăm acest atac barbar și argumentele cinice folosite pentru a-l justifica. Mai târziu, astăzi vom prezenta un pachet de sancțiuni masive, direcționate.", a spus Ursula von der Leyen, președinta Comisie Europene.Comisia Europeană spune că va propune un nou pachet de sancțiuni împotriva sectoarelor strategice ale economiei ruse, blocând accesul la tehnologiile și piețele cheie ale UE. – Ucraina cere Turciei să închidă Bosforul și Dardanelele pentru Rusia 09:36 – Bursele de la Moscova și Sankt Petersburg au suspendat tranzaționarea pe termen nedefinitRubla rusească s-a prăbușit cu 10% imediat ce președintele Vladimir Putin a anunțat începerea acțiunii militare în Ucraina.Banca centrala a Rusiei a anuntat ca începe interventiile pe piața de schimb, pentru a stabiliza situația.Bursa de la Moscova s-a redeschis și imediat s-a prăbușit cu aproape 14 la sută, transmite AFP.Cozi la băncile din Kiev. Oamenii se înghesuie să scoată banii 08:52 – Un complex de apartamente din apropierea orașului ucrainean Harkov a fost lovit de o lovitură aeriană, provocând un număr necunoscut de victime. 08:38 – Iohannis va convoca CSAT pentru azi. La 21:00e la Bruxelles la ConsiliuPreședintele României, Klaus Iohannis, a convocat ședința Consiliului Suprem de Apărare a Țării, care va avea loc începând cu ora 11:00, la Palatul Cotroceni.Pe ordinea de zi a ședinței este inclusă tematica privind implicațiile asupra securității euroatlantice în contextul agresiunii Federației Ruse împotriva Ucrainei.La finalul ședinței CSAT, Președintele României, Klaus Iohannis, va susține o declarație de presă.Prim-ministrul Nicolae-Ionel Ciucă a convocat, la nivelul Guvernului, task-force-ul pentru gestionarea situației generate de agresiunea militară rusă din Ucraina, potrivit unui comunicat de presă. 08:30 – Aeronavă ucraineană, identificată de Armata Română într-un zbor neautorizatMinisterul Apărării Naționale a anunțat că forțele aeriene au identificat un zbor neutorizat în nordul României, în apropiere de spațiul aerian național.Două aeronave F-16 Fighting Falcon ale Forțelor Aeriene Române, aflate în serviciul de luptă Poliție Aeriană sub comandă NATO, au decolat, în jurul orei 6:15, pentru a intercepta aeronava, un Suhoi 27 aparținând Forțelor Aeriene Ucrainene..Aceasta a fost escortată pentru aterizare imediată pe Baza 95 Aeriană Bacău, operațiune încheiată la ora 07:05. – membrii est-europeni ai NATO invocă articolul 4Paul Sonne, reporter de securitate națională, care se concentrează pe armata SUA, spune că membrii est-europeni ai NATO invocă articolul 4, ceea ce înseamnă că se cer consultări urgente asupra planurilor militare ale alianței. – Zelensky, dupa discutii cu SUA, UK și Germania:"Construim o coaliție anti-Putin. Lumea trebuie să constrângă Rusia să facă pace". – Două sate din regiunea Lugansk au fost capturate de către trupele ruseștiSatele Gorodishche și Melovoye, din regiunea Lugansk, au fost capturate de trupele rusești, a anunțat Ministerul Afacerilor Interne al Ucrainei.Miliția Populară a Republicii Populare Lugansk a început pregătirea artileriei și o operațiune de eliberare a teritoriului ocupat, temporar, al Republicii Populare Lugansk."Unitățile Miliției Populare trag numai în instalațiile militare, locurile de acumulare a personalului și echipamentelor militare ale Forțele Armate ale Ucrainei. Nimic nu amenință populația civilă", a spus Ivan Filiponenko, reprezentant al Miliţiei Populare a LPR, într-un mesaj video.LPR îndeamnă militarii ucraineni să depună armele și să nu urmeze ordinele comandamentului. – Armata ucraineană afirmă că a doborât cinci avioane și un elicopter rusescMesajul Forțelor Armate ale Ucrainei:Potrivit Comandamentului Forțelor Întrunite: "5 avioane și un elicopter al agresorilor au fost doborâte, astăzi, în zona Forțelor Armate. Forțele armate luptă, cu demnitate, împotriva forțelor armate ale Federației Ruse. Unitățile militare sunt pe poziții. Inamicul suferă pierderi. Păstrați-vă calmul!" – Belarus atacă Ucraina alături de Rusia Serviciul de Frontiera din Ucraina spune că Belarusul atacă, altături de Rusia, Ucraina. Sunt folosite artilerie, echipamente grele și arme de foc. Atacurile de la frontieră au loc dinspre nord, est și sud, dinspre Rusia, Belarus și Crimeea.Președintele rus, Vladimir Putin și președintele belarus, Alexander Lukașenko, au vorbit, joi, la telefon, potrivit agenției de presă de stat. – Ucraina, atacată din 3 părțiUcraina susține că a fost atacată pe 3 flancur: Belarus, Rusia și Crimeea.Antonio Guterres, secretar general ONU: "Domnule președinte Putin, opriți-vă trupele să atace Ucraina. Dați păcii o șansă, au murit prea mulți oameni deja." – Polonia își evacuează consulatul de la OdesaPolonia își evacuează consulatul de la Odesa, transmite Ministerul de Externe al țării.Serviciul de Stat de Urgență al Ucrainei a raportat un incendiu la un depozit de muniții din regiunea Kiev.Ministerul ucrainean de Interne: "Frontiera de stat a Ucrainei a fost atacată de trupe rusești din Rusia și Belarus în jurul orei 5 dimineața. Atacurile asupra unităților de frontieră, a patrulelor de frontieră și a punctelor de control se desfășoară cu ajutorul artileriei, al echipamentelor grele și al armelor de calibru mic."Armata ucraineană susține că au doborât un avion rusesc. Între timp, sirenele de raid aerian sună acum în Lviv.Harta obiectivelor atacate de Rusia – Civilii sunt evacuațiA fost anunțată o evacuare generală în partea din regiunea Lugansk controlată de Kiev, relatează publicațiile ucrainene.Marele Stat Major ucrainean a anunțat că forțele armate ruse atacă instalațiile militare și aerodromurile ucrainene din mai multe orașe începând cu ora 5.00.Republica Moldova evacuează ambasada de la Kiev.Blinken a spus că el și șeful Pentagonului au discutat cu secretarul general al NATO răspunsul coordonat al alianței la evenimentele recente din Ucraina.Presa turcă relatează că Erdogan l-a sunat pe Putin. – "Situația este sub control"Kazahstanul a interzis zborurile către Ucraina ale companiilor aeriene interne până la stabilizarea situației actuale, notează RIA Novosti.În toate raioanele din regiunea Kursk din Rusia, care se învecinează cu Ucraina, elevii vor face școală online.Boris Johnson i-a transmis lui Zelenski că speră ca Ucraina să reziste.Serviciul de grăniceri ucrainean afirmă că granița de stat a fost atacată de Rusia cu sprijin din Belarus.Bombardamente intense de artilerie de-a lungul liniei de contact dintre Ucraina și teritoriile controlat de separatiști."Situația este sub control", spune șeful Statului Major al Forțelor Armate ale Ucrainei."Trupele noastre au preluat apărarea. Ei țin granița. Resping atacul aerian al inamicului. Iar știrea despre debarcarea Federației Ruse în Odesa – falsă" a anunțat acesta. – NATO se reunește de urgențăOrganizația Tratatului Atlanticului de Nord se reunește astăzi de urgență, în urma atacului Rusiei.Președintele rus Vladimir Putin și președintele belarus Alexandr Lukașenko au vorbit joi la telefon, potrivit agenției de presă de stat belaruseBelta."Astăzi, în jurul orei 5:00, a avut loc o conversație telefonică între președinții din Belarus și Rusia, în timpul căreia Vladimir Putin l-a informat pe omologul său belarus despre situația de la granița cu Ucraina și din Donbas", a declarat Belta, citând serviciul de presă al președintelui belarus. – Atacurile au ajuns până în Vestul Ucrainei.Armata rusă a ajuns în regiunile vestice ale Ucrainei. Se aud lovituri aeriene în interiorul orașului Luțk.O rachetă de croazieră trasă de armata rusă ar fi căzut asupra Kievului.SUA anunță că intenționează să aplice toate sancțiunile pe care le avea pregătite împotriva Rusiei.Aeroportul din Herson este în flăcări.O coloană de vehicule militare ar fi intrat în Ucraina și din Belarus, conform CNN. Coloana ar fi intrat în Ucraina la ora 6:48 ora României. – SUA au început oferă sprijin internațional UcraineiConvorbirea dintre cei doi lideri, Biden și Zelenski, s-a terminat. Președintele ucrainean a anunțat că SUA au început deja să construiască un sprijin internațional pentru țara sa.Primarul Kievului, Vitali Klichko, spune că "în Kiev se aud zgomote de bombardamente. Cel mai mare dușman acum este panica. Păstrați-vă calmul. Toți cei care nu sunt implicați în funcțiile critice ale orașului, stați acasă. Trebuie să învingem" – Sirenele au început să sune în KievSirenele de apărare aeriană au început să sune în Kiev. În același timp, au apărut primele imagini îndeaproape cu obuzele lansate de armată Rusiei, în Harkov.Corespondent The Guardian la Kiev: "Sirenele au început să sune. Subsolul nostru din Kiev se umple acum cu familii cu copii mici. Copiii au în mână cărți de colorat. Dezolant." – Reacția ChineiCNN Beijing : Ambasadorul Chinei la Națiunile Unite, Zhang Jun, a făcut apel la toate părțile implicate în criza dintre Ucraina și Rusia să "rămână cu capul pe umeri și raționale"."Este deosebit de important în acest moment să evităm alimentarea tensiunilor", a declarat Zhang la reuniunea de urgență a Consiliului de Securitate al ONU."Toate părțile implicate ar trebui să dea dovadă de reținere și să evite escaladarea în continuare a tensiunilor", a spus el, adăugând că țara sa consideră că "ușa către o soluție pașnică la problema Ucrainei nu este complet închisă"."China va continua să promoveze discuțiile de pace în felul său și salută și încurajează toate eforturile care vizează o soluție diplomatică", a spus Zhang. – Obiectivele atacate de RusiaMinisterul Apărării din Estonia a creat o artă cu principalele obiective din Ucraina care sunt vizate de atacurile Rusiei.Operarea mai multor aeroporturi din sudul Rusiei, inclusiv Krasnodar, Soci și Anapa, a fost oprită până la miezul nopții.Bursa din Moscova a anunțat suspendarea tranzacționării pe toate piețele, reluarea urmând a fi anunțată ulterior.LPR a spus că luptă în zona orașului Shchastia, controlat de armata ucraineană..Primul ministru al Letoniei solicită NATO să se consulte cu privire la articolul 4 din Carta organizației (în cazul unei amenințări la adresa integrității teritoriale) în legătură cu situația din UcrainaBoris Johnson a spus că a vorbit cu Zelenski și a declarat că Regatul Unit va răspunde "decisiv" la acțiunile Rusiei.Șefa Comisiei Europene condamnă operațiunea militară a Rusiei și spune că va trage Moscova la răspundereToate întreprinderile din regiunea Belgorod, la granița cu Ucraina, în primul rând furnizarea de energie, funcționează în mod normal.Obuzele explodează lângă Chuguev, în regiunea Harkov. – Zelenski vorbește acum cu BidenPreședintele american Joe Biden vorbește acum cu președintele Ucrainei, Volodimir Zelenski, potrivit Casei Albe.Ministerul de Interne îi sfătuiește pe ucraineni să rămână acasă, să aștepte sirenele și să-și pregătească un sac de provizii.Secretarul general al Națiunilor Unite, Antonio Guterres, l-a îndemnat pe președintele rus Vladimir Putin să își aducă trupele înapoi în Rusia și să oprească "ceea ce ar putea fi cel mai grav război de la începutul secolului".Vorbind după o reuniune a Consiliului de Securitate al ONU, Guterres l-a avertizat pe Putin că acțiunea militară rusă ar putea fi nu numai "devastatoare pentru Ucraina" și "tragică" pentru Rusia, "ci și cu un impact pe care nici măcar nu îl putem prevedea în legătură cu consecințele lor asupra economiei globale".Premierul României, Nicolae Ciucă, a condamnat și el acțiunile președintelui Rus:"Prim-ministrul Nicolae-Ionel Ciucă condamnă cu hotărâre invadarea de către Federația Rusă a teritoriului Ucrainei, care reprezintă un act ilegal de agresiune, contrar principiilor dreptului internațional, consacrate de Carta ONU, Actul Final de la Helsinki, Carta de la Paris pentru o Nouă Europă, Carta Securității Europene și celelalte documente care definesc actuala arhitectură europeană de securitate.În numele Guvernului României, premierul Nicolae Ciucă exprimă solidaritatea cu Guvernul Ucrainei și reiterează susținerea pentru suveranitatea și integritatea teritorială ale statului vecin.Acțiunea Federației Rusiei nu este doar o încălcare gravă a principiilor dreptului internațional, ci reprezintă și o încălcare flagrantă a rolului său de membru permanent al Consiliului de Securitate, forul ONU ce acționează ca garant al păcii și securității în lume, precum și a angajamentelor asumate ca membru al comunității internaționale. Recurgerea la forță nu poate fi justificată în nicio altă circumstanță decât cele explicit și limitativ menționate în Carta ONU.România este în contact permanent cu aliații și partenerii săi, atât în cadrul NATO, UE și al altor formate, precum și la nivel bilateral, și este pregătită să ia toate măsurile care se impun ca reacție la această agresiune armată, pentru protejarea securității întregii regiuni. De asemenea, va fi prioritară protejarea cetățenilor români aflați pe teritoriul ucrainean și asigurarea drepturilor și intereselor membrilor comunității române din Ucraina.Prim-ministrul Nicolae-Ionel Ciucă adresează tuturor cetățenilor României un apel la calm și subliniază că România, ca stat membru NATO, se bucură de toate garanțiile de securitate și de întreaga solidaritate aliată care decurg din acest statut.Guvernul României și instituțiile cu atribuții în domeniu vor aplica, la nivel interinstituțional, toate măsurile pentru a gestiona în mod adecvat implicațiile acestei situații, pe toate palierele – inclusiv din punctul de vedere al eventualelor efecte economice, energetice sau din perspectiva migrației necontrolate." – Mariupol a ajuns sub controlul Rusiei/ Ucraina instituie legea marțialăPresa ucraineană raportează că orașul portuar Mariupol, cu ieșire la Marea Azov, ar fi ajuns sub controlul Rusiei."Trebuie să rezistăm!", a spus primarul Kievului, Vitali Klitschko, fost boxer profesionist.Volodimir Zelenski a anunțat că Ucraina a instituit legea marțială în toată țara.Harkov, Ucraina – Discursul lui Putin ar fi fost înregistrat pe 21 februarie 2022Presa ucraineană: Invazia Ucrainei de către Rusia a fost pregătită din timp.Apelul lui Putin de a anunța o operațiune militară a fost înregistrat pe 21 februarie 2022, conform metadatelor videoclipului.Ministerul rus al Apărării: "Populația civilă a Ucrainei nu este în pericol"Cu toate acestea, populația ucraineană începe să părăsească orașele mari. Imagini din Kiev: – Al doilea discurs al lui PutinVladimir Putin a vorbit a doua oară, în cadrul aceluiași post, de televiziune, în jurul orei 06:15 ora României.Redăm integral discursul lui Putin:"Dragi cetățeni ai Rusiei! Dragi prieteni!Astăzi, consider din nou necesar să revin la evenimentele tragice care au loc în Donbass și la problemele cheie ale asigurării securității Rusiei însăși.Permiteți-mi să încep cu ce am spus în adresa mea din 21 februarie anul acesta. Vorbim despre ceea ce ne provoacă îngrijorare și anxietate deosebită, despre acele amenințări fundamentale care an de an, pas cu pas, sunt create cu grosolănie și fără ceremonie de politicienii iresponsabili din Occident în raport cu țara noastră. Mă refer la extinderea blocului NATO spre est, aducând infrastructura militară mai aproape de granițele ruse.Este bine cunoscut faptul că timp de 30 de ani am încercat cu insistență și răbdare să ajungem la un acord cu țările lider NATO cu privire la principiile securității egale și indivizibile în Europa. Ca răspuns la propunerile noastre, ne-am confruntat constant fie cu înșelăciune și minciuni cinice, fie cu încercări de presiune și șantaj, în timp ce Alianța Nord-Atlantică, între timp, în ciuda tuturor protestelor și preocupărilor noastre, se extinde constant. Mașina militară se mișcă și, repet, se apropie de granițele noastre.De ce se întâmplă toate acestea? De unde acest mod obscen de a vorbi din poziţia propriei exclusivităţi, infailibilitate şi permisivitate? De unde vine atitudinea disprețuitoare, disprețuitoare față de interesele noastre și revendicările absolut legitime?Răspunsul este clar, totul este clar și evident. Uniunea Sovietică la sfârșitul anilor 80 ai secolului trecut s-a slăbit, apoi s-a prăbușit pur și simplu. Întregul curs al evenimentelor care s-au petrecut atunci este o lecție bună și pentru noi astăzi; a arătat în mod convingător că paralizia puterii și a voinței este primul pas către degradarea completă și uitare. De îndată ce ne-am pierdut încrederea în noi de ceva timp, și atât, echilibrul de putere din lume s-a dovedit a fi perturbat.Acest lucru a condus la faptul că fostele tratate și acorduri nu mai sunt în vigoare. Persuasiunea și cererile nu ajută. Tot ceea ce nu se potrivește hegemonului, celor de la putere, este declarat arhaic, învechit, inutil. Și invers: tot ceea ce li se pare benefic este prezentat ca adevărul suprem, împins cu orice preț, în mod prostesc, prin toate mijloacele. Disidentii sunt rupti prin genunchi." – Ucraina va declara legea marțialăZelenski convoacă un Consiliu Național de Securitate și Apărare de Urgență.Astăzi legea marțială va fi declarată în toată Ucraina.Există rapoarte neconfirmate privind debarcarea trupelor rusești în Mariupol, Odesa și Dnipro. Oficialii ucraineni spun acum că posturile de comandă militară din Kiev și Harkov au fost supuse unor atacuri cu rachete.În regiunea Belgorod din Rusia, cursurile sunt anulate în școlile și grădinițele de la granița cu Ucraina, a spus guvernatorul.Turkish Airlines a anulat toate zborurile către Ucraina, a declarat CEO-ul pe Twitter.Consilier al ministrului de interne ucrainean:"Tocmai au avut loc lovituri cu rachete asupra centrelor militare de comandă, aerodromurilor, depozitelor militare, lângă Kiev, Harkov și Dnipro. Există bombardamente de artilerie la graniță. Începând de astăzi, lumea are o nouă realitate geopolitică. Fie Ucraina și lumea îl vor opri pe noul Hitler acum, fie va avea loc un al treilea război mondial."Jens Stoltenber, secretarul general al NATO, a spus că "aceasta este o încălcare gravă a dreptului internațional și o amenințare gravă la adresa securității euro-atlantice", – Harkov și Kiev, bombardateMinisterul de Interne al Ucrainei a anunțat că cele mai mari două orașe din țară, Harkov și Kiev, au fost bombardate.Două aeronave A400M ale Forțelor Aeriene turcești, parte a NATO, se pare că se află încă la sol pe aeroportul Boryspil din Kiev, Ucraina. Aeroportul se află în prezent sub atac.În urma acestor evenimente, prețul petrolului a trecut de 100 de dolari pe baril pe bursa din SUA.Ambasadorul SUA la ONU a declarat că președintele rus Vladimir Putin a "transmis un mesaj de război" prin anunțarea operațiunii sale militare în regiunea Donbas din estul Ucrainei în timpul unei reuniuni de urgență a Consiliului de Securitate al ONU."În remarcile mele din această seară, am spus că am prezis atacurile sub steag fals ale Rusiei. Dezinformarea, reuniunile de urgență teatrale și atacurile cibernetice. Dar o piesă nu s-a adeverit. Din nefericire, în timp ce ne-am reunit în Consiliul de Securitate în această seară, se pare că președintele Putin a ordonat acest ultim pas", a declarat ambasadorul ONU Linda Thomas-Greenfield – Declarația lui IohannisKlaus Iohannis: "Condamn cu fermitate în numele României agresiunea militară a Rusiei împotriva Ucrainei,o altă încălcare foarte gravă a dreptului internațional, a suveranității și integrietății Ucrainei. Aceasta va fi întâmpinată cu cea mai puternică reacție din partea comunității internaționale care va avea consecințe masive și cel mai grav cost." – "Invazia a început"Ministrul de externe Dmytro Kuleba: "Putin a lansat o invazie la scară largă în Ucraina. Orașe ucrainene pașnice sunt sub lovituri. Acesta este un război de agresiune"."Lumea poate și trebuie să-l oprească pe Putin. Timpul de a acționa este acum".Ambasadorul britanic în Ucraina, Melinda Simmons, a declarat că este în curs de desfășurare un atac "total neprovocat" împotriva Ucrainei."Un atac total neprovocat asupra unei țări pașnice este în desfășurare. Sunt îngrozită. Doar pentru că te-ai pregătit și te-ai gândit la această posibilitate timp de săptămâni și luni de zile, nu înseamnă că nu este șocant atunci când se întâmplă cu adevărat", a declarat ea într-un tweet joi dimineață.Ambasadorul Ucrainei la ONU, Sergiy Kyslytsya, spune că trimisul Rusiei a confirmat că președintele său a declarat "război țării mele", relatează agenția de presă Reuters.Ministerul ucrainean de Interne a declarat pentru CNN: "Invazia a început".UNIAN, o agenție de presă din Ucraina, raportează faptul că trupele rusești ar fi trecut granița lângă Harkov. – Oamenii încep să plece din orașePopulația civilă a început să părăsească Kievul și Harkovul. Imaginile de mai jos sunt cu o benzinărie din Harkov.Cea mai importantă autoritate europeană de trafic aerian recomandă de urgență companiilor aeriene și altor zboruri civile să stea departe de spațiul aerian ucrainean.Șeful Organizației Europene pentru Siguranța Navigației Aeriene, mai bine cunoscută sub numele de Eurocontrol, a scris pe Twitter joi dimineață.Directorul general al Eurocontrol, Eamonn Brennan, a declarat că o notificare rusă adresată piloților publicată mai devreme a fost "probabil din cauza activității militare".Joe Biden: "Rugăciunile lumii întregi în această seară sunt cu poporul Ucrainei. Președintele Putin a ales un război premeditat care va aduce o pierdere catastrofală de vieți omenești și suferință umană. Va exista un răspuns puternic și unit din partea aliaților NATO" – Se aud explozii în mai multe orașeRusia țintește infrastructura militară ucraineană din întreaga țară, inclusiv aeroporturile și aerodromurile militare.S-au auzit explozii la Kiev, Kramatorsk, Odesa, Harkov, Berdyansk. Autoritățile din Ucraina au confirmat atacurile.Volodimir Zelenski, președintele Ucrainei, a declarat că țara se va apără și nu va lăsa armele jos. La scurt timp după discursul lui Putin, Biden a condamnat acțiunile omologului său rus.ȘTIREA INIȚIALĂÎntr-un discurs televizat care se desfășoară, Vladimir Putin susține că a ordonat o operațiune specială în Donbas și cere armatei Ucrainei să depuna armele. Între timp, de 1 oră, Ucraina și-a inchis total spațiul aerian.Putin s-a adresat cetățenilor Ucrainei: "Crimeii și-au făcut alegerea, acțiunile noastre sunt de autoapărare împotriva amenințărilor create, fac apel la interacțiune. Trebuie să fac apel la armata Ucrainei, ați jurat poporului, nu juntei, vă îndemn să depuneți imediat armele și să plecați acasă. Vreau să fac apel la forțele externe, oricine încearcă să creeze amenințări la adresa Rusiei, răspunsul va fi imediat. Cred în sprijinul rușilor. Nimeni nu ar trebui să se îndoiască că un atac direct asupra Rusiei va duce la înfrângere și consecințe grave pentru un potențial agresor. Începe operațiunea militară în Donbas."Redăm ideile principale ale discursului televizat, disponibil aici.Corespondentul CNN în direct de la Kiev confirmă că a auzit o serie de explozii. La Odesa și Berdyansk, de asemenea, se raportează explozii. Au apărut imagini din mai multe orașe cu bombardamente.Cele mai importante evenimente care au avut loc în această seară înainte ca Putin să înceapă discursul*ȘTIRE ÎN CURS DE ACTUALIZARE.